biswa921/orwiki-latest-pages-articles-raw huggingface dataset:
ରିମା କଳିଙ୍ଗାଲ

ରିମା କଳିଙ୍ଗାଲ ଜଣେ ଭାରତୀୟ ମଡେଲ ଓ ଫିଲ୍ମ ଅଭିନେତ୍ରୀ । ସେ ମୁଖ୍ଯତଃ ମାଲାୟାଲାମ ଫିଲ୍ମରେ ଅଭିନୟ କରିଥାନ୍ତି । ୨୦୦୮ ମସିହାରେ ମିସ କେରଳ ପ୍ରତିଯୋଗୀତାରେ ପ୍ରଥମ ରନର୍ସ ଅପ ହେଇ ଲୋକ ନଜରକୁ ଆସିଥିଲେ । ଏହା ପରେ ସେ ଅଭିନୟ ଆରାହ୍ନ କରିଥିଲେ । ୨୦୦୯ ମସିହାରେ ତାଙ୍କର " ରିତୁ " ଓ " ନିଲଠାମରା " ନାମକ ୨ଟି ଫିଲ୍ମ ମାଲାୟାଲାମ ଭାଷାରେ ନିର୍ମିତ ହେଇଥିଲା । ଏହା ପରେ ସେ " City of  GOD "( ୨୦୧୧ ) ,ଇଣ୍ଡିଆନ ରୂପୀ" ( ୨୦୧୧) , " ନିଦ୍ରା " ( ୨୦୧୨ ) ଆଦି ସଫଳ ମାଲାୟାଲାମ ଫିଲ୍ମରେ ଅଭିନୟ କରିଥିଲେ ।   

 ଜୀବନୀ 
କେରଳ ରାଜ୍ୟର ଥିସୁରଠାରେ ୧୯୮୪ ମସିହାରେ ଜନ୍ମଗ୍ରହଣ କରିଥିବା ରିମା ୩ ବର୍ଷ ବୟସରୁ ନୃତ୍ୟ ଶିକ୍ଷା କରୁଥିଲେ । . ଶିଶୁ କଳାକାର ଭାବରେରେ ସେ ବିଭିନ୍ନ ଜାତୀୟ ଓ ଆନ୍ତର୍ଜାତୀୟ ,ମଞ୍ଚରେ ତାଙ୍କର ନୃତ୍ୟ ପ୍ରଦର୍ଶନ କରିଥାନ୍ତି । ସେ କୁନନୁରଠାରେ ତାଙ୍କର ପ୍ରାଥମିକ ଶିକ୍ଷା ଲାଭ କରଥିଲେ ।.http://timesofindia.indiatimes.com/tv/news/hindi/Youve-got-to-react-girl/articleshow/12174436.cms ସେ ଥିସୁରସ୍ଥିତ ଚିନ୍ମୟ ବିଦ୍ୟାଳୟରୁ ତାଙ୍କ ପାଠପଢ଼ା ଜାରି ରଖି ପରେ  ବାଙ୍ଗାଲୋରର  ଖ୍ରୀଷ୍ଟ ବିଶ୍ୱବିଦ୍ୟାଳୟରୁ  ଜର୍ନାଲିଜମ  ରେ ଡିଗ୍ରୀ ପାଇଥିଲେ । http://timesofindia.indiatimes.com/tv/news/hindi/Youve-got-to-react-girl/articleshow/12174436.cms ସେ ତାଇକୁଣ୍ଡୋ, ଓ ଚାଓ  ସାମରିକ କଳା ମଧ୍ୟ ଶିକ୍ଷା ଲାଭ କରିଥିଲେ  .

ଏସିଆନେଟ ଟେଲିଭିଜନର ଏକ ରିଆଲିଟି ଶୋରେ ସେ ରନର୍ସ ଅପ ହେବା ପରେ ବାଙ୍ଗାଲୋରକୁ ମଡେଲିଙ୍ଗ ପେଶଗତ ଭାବରେ କରିବାକୁ ଆସିଥିଲେ । ଏହି ସମୟ ମଧ୍ୟରେ ସେ କେରାଳର ମିସ କେରଳ ପ୍ରତିଯୋଗୀତାରେ ଭାଗ ନେଇ ରନର୍ସ ଅପ ହେଇଥିଲେ । .http://www.sify.com/movies/Rima-Kallingal-strikes-a-pose-imagegallery-kollywood-lhzo8rhgefb.html?html=5

ଏହି ସମୟରେ ସେ ଏକ ତାମିଲ ଫିଲ୍ମ " ମଝାଇ ଭରପ୍ପୋଗୁଠୁ " ନାମକ  ଫିଲ୍ମରେ ଅଭିନୟ ପାଇଁ ଚୁକ୍ତିବଦ୍ଧ ହେଇଥିଲେ ମଧ୍ୟ ଫିଲ୍ମଟି ନିର୍ମିତ ହେଇ ପାରିନଥିଲା ।  ଏହା ପରେ ସେ " ରିତୁ" ନାମକ ଫିଲ୍ମରେ ମୁଖ୍ୟ ଅଭିନେତ୍ରୀ ଭାବରେ ଅଭିନୟ କରିଥିଲେ । . ସେତେବେଳେ ତାଙ୍କୁ ୨୫ ବର୍ଷ ହେଇଥିଲା । .

I୨୦୧୨ ମସିହାରେ ତାଙ୍କର ଫିଲ୍ମ " ୨୨ Female Kottayam" ଏକ ବ୍ଯବସାୟିକ ଭାବରେ ଲାଭଜନକ ଫିଲ୍ମ ହେଇଥିଲା ଓ ଏଥିରେ ତାଙ୍କର ଅଭିନୟକୁ ଖୁବ ପ୍ରସଂଶା ଓ ପୁରସ୍କାର ମିଳିଥିଲା ।   " ତେସ୍ସା" ଚରିତ୍ରରେ ତାଙ୍କର ଅଭିନୟ ଏହି ଫିଲ୍ମରେ ଖୁବ ଜୀବନ୍ତ ଥିଲା ।   ଏହି ଫିଲ୍ମ ପାଇଁ ସେ କେରଳ ରାଜ୍ୟ ଫିଲ୍ମ ପୁରସ୍କାର ଲାଭ କରିଥିଲେ । .

୨୦୧୩ ମସିହାରେ ସେ ଟେଲିଭିଜନରେ ଆଙ୍କର ଭାବରେ ରେଏଲିଟି ଶୋରେ   କାର୍ଯ୍ୟ କରିଥିଲେ ।. ଏହାଦ୍ୱାରା ତାଙ୍କୁ କେରଳ ଫିଲ୍ମ ଚାମବାର ତାଙ୍କୁ ଫିଲ୍ମରୁ ବାସନ୍ଦ କରିଥିଲେ । ପରେ ସେହି ବାସନ୍ଦ ହଟାଇ ନିଆ ଯାଇଥିଲା ।.

 ବ୍ୟକ୍ତିଗତ ଜୀବନୀ 
ରିମା ଫିଲ୍ମ ନିର୍ଦ୍ଦେଶକ ଆଶିକ ଆବୁଙ୍କୁ ବିବାହ କରିଥିଲେ । ବିବାହ ଅତି ସାଧାରଣ ଭାବରେ ହେଇଥିଲା ଓ ରିମା ବିବାହ ପୂର୍ବ ଦିନ କେନସର  ପୀଡିତମାନଙ୍କ ଚିକିସ୍ତା ପାଇଁ ୧୦ ଲକ୍ଷ ତାଙ୍କ ଦାନ କରିଥିଲେ । ବିବାହ ଦିନ ମଧ୍ୟ ହସ୍ପିଟାଲରେ ସେ ଭୋଜି ପାଇଁ ସମସ୍ତ ଖର୍ଚ  ଦେଇଥିଲେ । 

.

 ଆଧାର 

 ବାହାର ଲିଙ୍କ 
 
ଶ୍ରେଣୀ:ଜୀବିତ ବ୍ୟକ୍ତି
ପେପିତା ସେଠ୍

ପେପିତା ସେଠ ଜଣେ ବ୍ରିଟିଶ ଜନ୍ମିତ ଲେଖିକା ଓ ଫଟୋଗ୍ରାଫର । ଭାରତୀୟ ରାଜ୍ୟ କେରଳର କଳା ଓ ଭାସ୍କର୍ଯ୍ୟ ଉପରେ ତାଙ୍କ ଲେଖା, କେରଳର ପୋଷା ହାତୀ " ଗୁରୁବାୟୁର କେଶବନ" ଉପରେ ଫଟୋଗ୍ରାଫ ପାଇଁ ବହୁଳ ଭାବରେ ପରିଚିତ । ଭାରତ ସରକାର ତାଙ୍କ ଅବଦାନ ପାଇଁ ପଦ୍ମଶ୍ରୀ ଉପାଧିରେ ସମ୍ମାନିତ କରିଥିଲେ । .

 ଜୀବନୀ 
thumb|250x250_ପିକସେଲ|ଗୁରୁବାୟୁରଠାରେ ଥିବା ପ୍ରସିଦ୍ଧ ହାତୀ ଗୁରୁବାୟୁର କେଶଭନର ଫଟୋ ପେପିତା କେମେରାରୁ 
thumb|298x298_ପିକସେଲ|ପେପିତା ଚିତ୍ର ଉତ୍ତୋଳନ କରୁଥିବାର ଚିତ୍ର 
ପେପିତା ସେଠଙ୍କ ଜନ୍ମ ଇଂଲଣ୍ଡର ସଫ୍ଫୋଳ୍କଠାରେ ହେଇଥିଲା । ତାଙ୍କ ପିତାମହ ବ୍ରିଟିଶ ଭାରତ ସମୟରେ ସେନାବାହିନୀରେ ଭାରତରେ ସେବାରତା ଥିଲେ । ସେହି ସମୟର କୁପ୍ରଥା ଅନୁସାରେ ପେପିତା ଝିଅ ହେଇଥିବାରୁ ସ୍କୁଲ ଶିକ୍ଷା ପ୍ରାପ୍ତ ହୋଇନଥିଲେ । ତେବେ ସେ ପରେ ନିଜ ଉଦ୍ୟମରେ ଶିକ୍ଷା ପ୍ରାପ୍ତ ହେଇ ଫିଲ୍ମ ସମ୍ପାଦନା ଶିଖିଲେ ଓ ଟେଡ କୋଟଚେଫ ଓ ଷ୍ଟାନଲେ ଦୋନେନ୍ଙ୍କ ପରି ଫିଲ୍ମ ନିର୍ଦ୍ଦେଶକଙ୍କ ସହ କାର୍ଯ୍ୟ କରିଥିଲେ । ସେ ତାଙ୍କ ପିତାମହଙ୍କ ସମୟର ବିବରଣୀକୁ ଲିପିବଦ୍ଧ କରିବାକୁ ସେ କଲିକତା ଆସି ସେହି ସମୟର ବ୍ରିଟିଶ ରାଜର ବିବରଣୀ ସବୁକୁ ଲେଖା ଓ ଫଟୋରେ ପ୍ରଦର୍ଶନ ପାଇଁ ଗବେଷଣାତ୍ମକ ଉଦ୍ୟମ କରିଥିଲେ । ୧୦୭୦ ମସିହାରେ ସେ କରିଥିବା ଏହି କାର୍ଯ୍ୟ ତାଙ୍କୁ ପ୍ରସିଦ୍ଧି ପ୍ରଦାନ କରିଥିଲା 

ସେ କଲିକତାରୁ କେରଳର ଗୁରୁବାୟୁର ପର୍ଯ୍ୟନ୍ତ ଏହି କାର୍ଯ୍ୟରେ ଆସି ଗୁରୁବାୟୁର ମନ୍ଦିରର କଳା ଓ ଭାସ୍କର୍ଜୀରେ ଅଭିଭୂତ ହେଇଥିଲେ । ସେ ୧୯୭୯ ମସିହା ଯାଏ ଅନେକ ଥର ଆସି ପରିଶେଷରେ ସେଠାରେ ସ୍ଥାୟୀ ଭାବରେ ରହିଯାଇଥିଲେ । ପ୍ରଥମେ ତାଙ୍କୁ ମନ୍ଦିର ଭିତରକୁ ଯିବାକୁ ଛଡା ଯାଉ ନଥିଲା । କିନ୍ତୁ ତାଙ୍କର ନିରନ୍ତର ପ୍ରଚେଷ୍ଟାଦ୍ୱାରା ତାଙ୍କୁ ଅନୁମତି ମିଳିଥିଲା । 

ପେପିତା ଭାରତରେ ଜନ୍ମିତ ବ୍ରିଟିଶ ଅଭିନେତା ରୋଶନ ଶେଠଙ୍କୁ ( ଗାନ୍ଧୀ ଫିଲ୍ମରେ ଅଭିନୟ କରିଥିବା ଅଭିନେତା) ବିବାହ କରିଥିଲେ । ପରେ ୨୦୦୪ ମସିହାରେ ତାଙ୍କର ବିବାହ ବିଚ୍ଛେଦ ଘଟିଥିଲା ।
ଗୁରୁବାୟୁର ମନ୍ଦିରର ନୀତି ରୀତି ଉପରେ ବିଷାଦ ଭାବରେ ଫଟୋ ଉଠେଇଥିଲେ । ତାହା ନିଉ ୟର୍କ ଟାଇମସ ସହ ଗାର୍ଡିଆନ ସଂବାଦପତ୍ରରେ ପ୍ରକାଶିତ ହଉଥିଲା ।ଏହାଦ୍ୱାରା କେରଳ ରାଜ୍ୟର ପର୍ଯ୍ୟଟନ ପାଇଁ ବିଦେଶରେ ବିଶେଷ ପ୍ରଚାର ହେଇପାରିଥିଲା ।   

 ପୁସ୍ତକ ଓ ଲେଖା 
କେରଳ ଉପରେ ଲେଖା ଓ ଫଟୋ ଥାଇ ସେ ଦୁଇଟି ପୁସ୍ତକ ଲେଖିଛନ୍ତି । ଏଥିରେ ଗୁରୁବାୟୁର ମନ୍ଦିର ଉପରେ ବିଷାଦ ଭାବରେ ଗବେଷଣାତ୍ମକ ବର୍ଣ୍ଣନା ରହିଛି ।
 
 ପୁରସ୍କାର ଓ ସ୍ୱୀକୃତିପ୍ରାପ୍ତି 
କଳା ଓ ସଂସ୍କୃତି ପାଇଁ ତାଙ୍କର ଅବଦାନର ସ୍ୱୀକୃତି ଭାବରେ ଭାରତ ସରକାର ତାଙ୍କୁ ୨୦୧୨ ମସିହାରେ ନାଗରିକ ସମ୍ମାନ ପଦ୍ମଶ୍ରୀ ପ୍ରଦାନ କରିଥିଲେ । 

 ଆଧାର 

ଶ୍ରେଣୀ:୧୯୪୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଗୌହର ଖାନ

‌ଗୌହର ଖାନ‌ (ଜନ୍ମ: ୨୩ ଅଗଷ୍ଟ ୧୯୮୩) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଏବଂ ମଡେଲ ।Gauhar Khan Biography, Gauhar Khan Profile . entertainment.oneindia.in. Retrieved on 31 March 2017. ଗୌହର ମଡେଲିଂରେ ଅଭିଜ୍ଞତା ହାସଲ କରିବା ପରେ ୨୦୦୯ରେ ୟଶ୍‌ରାଜ୍ ଫିଲ୍ମସ୍‌ରେ ରଣବୀର କପୁରଙ୍କ ସ‌ହ ‌ରକେଟ୍ ସିଂ: ସେଲ୍‌ସ୍‌ମ୍ୟାନ୍ ଓଫ୍ ଦ ଇଅର୍‌ରେ ଅଭିନୟ ଆରମ୍ଭ କରିଥିଲେ । ଗୌହର ‌କଲର୍ସ ଟିଭି‌ରେ ପ୍ରସାରିତ କାର୍ଯ୍ୟକ୍ରମ ‌ବିଗ୍ ବସ୍‌ର ୭ମ ସଂସ୍କରଣରେ ବିଜୟିନୀ ହୋଇଥିଲେ । 

ପ୍ରାରମ୍ଭିକ ଜୀବନ ଏବଂ ମଡେଲିଂ ଜୀବନ
ଗୌହର ଖାନ ୨୩ ଅଗଷ୍ଟ ୧୯୮୩ରେ ପୁନେରେ ଏକ ମୁସଲମାନ ପରିବାରରେ ଜନ୍ମଗ୍ରହଣ କରିଥିଲେ । ସେ ପୁନେର କାର୍ମେଲ କନ୍‌ଭେଣ୍ଟ ସ୍କୁଲରୁ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିଥିଲେ । ସେ ତାଙ୍କ ପରିବାରର ୫ ଭାଇ ଭଉଣୀଙ୍କ ମଧ୍ୟରେ କନିଷ୍ଠା ଥିଲେ । ଗୌହର ଅଭିନେତ୍ରୀ ନିଗାର ଖାନଙ୍କର ସାନ ଭଉଣୀ ।

right|thumb|ଗେମ୍ ଚଳଚ୍ଚିତ୍ରର ଫଟୋ ଉତ୍ତୋଳନ ବେଳର ଦୃଶ୍ୟ ।
୨୦୦୨ ମସିହାରେ ୧୮ ବର୍ଷ ବୟସରେ ଗୌହର ମିସ୍ ଇଣ୍ଡିଆ ଫେମିନାରେ ଅଂଶଗ୍ରହଣ କରିଥିଲେ । ସେଥିରେ ସେ ମିସ୍ ଟ୍ୟାଲେଣ୍ଟ ଉପାଧି ପାଇଥିଲେ ଏବଂ ସଭିଙ୍କ ନ‌ଜରକୁ ଆସିଥିଲେ । ପରେ ପରେ ସେ କିଛି ବିଜ୍ଞାପନରେ କାର୍ଯ୍ୟ କରିବା ସ‌ହ କିଛି ଗୀତରେ ମଧ୍ୟ ଅଭିନୟ କରିଥିଲେ । ଏହାପରେ ୨୦୦୯ ମସିହାରେ ‌ଝଲକ୍ ଦିଖ୍‌ଲା ଜା‌ର ୩ୟ ସଂସ୍କରଣରେ ୨ୟ ସ୍ଥାନରେ ଥିଲେ । 

ଅଭିନୟ ଜୀବନ
୨୦୦୯ ମସିହାରେ ଗୌହର ୟସ୍ ରାଜ୍ ଫିଲ୍ମ‌ସ୍‌ର ପ୍ରଯୋଜନାରେ ‌ରକେଟ୍ ସିଂ:ସେଲ୍‌ସ୍ ମ୍ୟାନ୍ ଓଫ୍ ଦ ଇଅର‌ ଚଳଚ୍ଚିତ୍ରରେ ରଣବୀର କପୁରଙ୍କ ସ‌ହ ଅଭିନୟ ଆରମ୍ଭ କରିଥିଲେ ।Rocket Singh | NDTV Movies.com . Movies.ndtv.com (2009-12-11). Retrieved on 2013-12-13. ଏହା ପରେ ସେ ‌ୱାନ୍ସ ଅପନ୍ ଏ ଟାଇମ ଇନ୍ ମୁମ୍ବାଇ‌, ‌ଗେମ୍‌, ‌ଇସକ୍‌ଜାଦେ‌, ‌କ୍ୟା କୁଲ୍ ହେ ହମ୍‌, ‌ଫିଭର୍‌, ‌ବେଗମ୍ ଜାନ୍‌ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୨୦୦୪: ଆନ୍: ମେନ୍ ଏଟ୍ ୱାର୍କ
 ୨୦୦୪: ଶଙ୍କର ଦାଦା ଏମ୍.ବି.ବି.ଏସ୍.
 ୨୦୦୯: ରକେଟ ସିଂହ: ସେଲ୍‌ସ୍‌ମେନ୍ ଅଫ୍ ଦି ଇଅର
 ୨୦୧୦: ୱାନ୍ସ ଅପନ ଏ ଟାଇମ୍ ଇନ୍ ମୁମ୍ବାଇ
 ୨୦୧୧: ଗେମ୍
 ୨୦୧୨: ଇସକ୍‌ଜାଦେ
 ୨୦୧୫: ଓଃ ୟାର୍ ଏଭେଇଁ ଏଭେଇଁ ଲୁଟ୍ ଗୟେ
 ୨୦୧୬: କ୍ୟା କୁଲ୍ ହେ କମ୍ ୩
 ୨୦୧୬: ଫିଭର୍
 ୨୦୧୬: ଫୁଡ୍ଡୁ
 ୨୦୧୭: ବଦ୍ରିନାଥ କି ଦୁଲ୍ହନିଆ
 ୨୦୧୭: ବେଗମ୍ ଜାନ୍
 ୨୦୧୮: ନାଇନ୍ ଆୱାର୍‌ସ୍ ଇନ୍ ମୁମ୍ବାଇ

ଆଧାର

ଅଧିକ ତ‌ଥ୍ୟ

 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ନଳିନୀବାଳା ଦେବୀ

ନଳିନୀବାଳା ଦେବୀ ଆସାମର ଜଣେ ଜଣାଶୁଣା ମହିଳା କବି ଓ ଲେଖିକା ଥିଲେ । ତାଙ୍କର ଲେଖା ଗୁଡିକରେ ଜାତୀୟତାବାଦୀ ଛାପ ରହୁଥିଲା ।Das, p. 197 ଭାରତ ସରକାର ତାଙ୍କୁ ୧୯୫୭ ମସିହାରେ ପଦ୍ମଶ୍ରୀ ଉପାଧି ପ୍ରଦାନ କରିଥିଲେ । ୧୯୬୮ ମସିହାରେ ସେ ତାଙ୍କର କବିତା ସଂକଳନ ପୁସ୍ତକ ଅଳକାନନ୍ଦା ପାଇଁ ଭାରତର ଶ୍ରେଷ୍ଠ ସାହିତ୍ୟ କୃତି ସମ୍ମାନ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । 

 ଜୀବନୀ 

 ପ୍ରାରମ୍ଭିକ ଜୀବନ 
ନଳିନୀବାଳା ଦେବୀଙ୍କ ଜନ୍ମ ଆସାମ ରାଜ୍ୟରେ ୧୮୯୮ ମସିହାରେ ହେଇଥିଲା । ତାଙ୍କ ପିତା କର୍ମବୀର ନବୀନ ଚନ୍ଦ୍ର ବର୍ଦୋଲୋଇ (୧୮୭୫-୧୯୩୬) ଜଣେ ପ୍ରସିଦ୍ଧ ଭାରତୀୟ ସ୍ୱାଧୀନତା ସଂଗ୍ରାମୀ ଓ ଆସାମୀୟ ଲେଖକ ଥିଲେ । ତାଙ୍କର ବିବାହ ମାତ୍ର ୧୨ ବର୍ଷରେ ହୋଇଥିଲା । କିନ୍ତୁ ତାଙ୍କର ଦୁର୍ଭାଗ୍ୟ, ତାଙ୍କର ପତିଙ୍କ ଅକାଳ ଦେହାନ୍ତ ହେଲା ବେଳେ ତାଙ୍କୁ ମାତ୍ର ୧୯ ବର୍ଷ ହେଇଥିଲା । ସେ ଖୁବ ଅଳ୍ପ ବୟସରେ ତାଙ୍କର ଦୁଇଜଣ ପୁତ୍ରଙ୍କୁ ମଧ୍ୟ ହରେଇଥିଲେ ।

 କବିତା ରଚନା 
ନଳିନୀଦେବୀ ତାଙ୍କର ପ୍ରଥମ କବିତା "ପିତା" ମାତ୍ର ୧୦ ବର୍ଷ ବୟସରେ ଲେଖିଥିଲେ । ତାଙ୍କ କବିତା ଦେଶଭକ୍ତି, ହୃଦୟତା ଓ ନିଷ୍ଠା ଆଧାରିତ । ତାଙ୍କଦ୍ୱାରା ରଚିତ ହେଇଥିବା ସାହିତ୍ୟ କୃତିସବୁ ଏବେ ମଧ୍ୟ ଅସମୀୟା ଭାଷାରେ ଆଦୃତ । Natrajan, p. 31

ତାଙ୍କର ପ୍ରଥମ କବିତା ସଂକଳନ "ସନ୍ଧ୍ୟାର ସୁର" ୧୯୨୮ ମସିହାରେ ପ୍ରକାଶିତ ହେଇଥିଲା । ତାହା ଗୁଆହାଟୀ ଓ କଲିକତା ବିଶ୍ୱବିଦ୍ୟାଳୟରେ ପାଠ୍ୟପୁସ୍ତକ ଭାବରେ ଗୃହୀତ ହେଇଥିଲା ।Barua, p. 15  

ତାଙ୍କର ଅନ୍ୟ କୃତିସବୁ ମଧ୍ୟରେ "ଅଳକାନନ୍ଦା", "ସପୁନାର ସୁର", "ପରଶମଣି,"ଯୁଗ ଦେବତା", "ଶେଷ ପୂଜା", "ପାରିଜାତର ଅଭିଷେକ", "ମେଘଦୂତ" ଆଦି ଜନପ୍ରିୟ ।

 ମୃତ୍ୟୁ 
୨୪ ଡିସେମ୍ବର ୧୯୭୭ରେ ତାଙ୍କର ଦେହାନ୍ତ ହେଇଥିଲା ।

 ରଚନାବଳୀ
 ସନ୍ଧ୍ୟାର ସୁର (ସନ୍ଧ୍ୟାର ସ୍ୱର, ୧୯୨୮)
 ସପୁନାର ସୁର (ସ୍ୱପ୍ନର ସ୍ୱର, ୧୯୪୩)
 ସ୍ମିତିର ତୀର୍ଥ (ଜୀବନୀ, ୧୯୪୮)
 ପାରଶମଣି (୧୯୫୪)
 ଜାଗୃତି (୧୯୬୩)
 ଅଳକାନନ୍ଦା (୧୯୬୮)

 ପୁରସ୍କାର ସମୂହ 
ସେ ତାଙ୍କର କବିତା ସଂକଳନ "ଅଳକାନନ୍ଦା" ପାଇଁ ୧୯୬୮ ମସିହାରେ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପାଇଥିଲେ । ଏହା ପୂର୍ବରୁ ଭାରତ ସରକାର ତାଙ୍କୁ ୧୯୫୭ ମସିହାରେ ପଦ୍ମଶ୍ରୀ ପୁରସ୍କାର ଦେଇଥିଲେ ।

 ଆଧାର 

 ଅଧିକ ପଠନ 
 
 
 

ଶ୍ରେଣୀ:୧୮୯୭ ଜନ୍ମ
ଶ୍ରେଣୀ:୧୯୭୭ ମୃତ୍ୟୁ
ନିତ୍ୟାନନ୍ଦ କାନୁନଗୋ

ନିତ୍ୟାନନ୍ଦ କାନୁନଗୋ, ଜଣେ ଭାରତୀୟ ରାଜନୈତିକ ନେତା ଓ ଗୁଜରାଟର ପୂର୍ବତନ ରାଜ୍ୟପାଳ ଥିଲେ ।ସେ ଓଡ଼ିଶା ରାଜନୀତିରେ ମଧ୍ୟ ସକ୍ରିୟ ଥିଲେ ଓ ବିଭିନ୍ନ ପଦପଦବୀ ଅଳଙ୍କୃତ କରିଥିଲେ । 

ପ୍ରାରମ୍ଭିକ ଜୀବନୀ ଓ କାର୍ଯ୍ୟ ଅବଦାନ 
ନିତ୍ୟାନନ୍ଦ  କାନୁନଗୋଙ୍କ ଜନ୍ମ କଟକଠାରେ ୪ ମେ ୧୯୦୦ ହୋଇଥିଲା । ତାଙ୍କ ପିତାଙ୍କ ନାମ ଥିଲା ବି.ଏମ. କାନୁନଗୋ । ନିତ୍ୟାନନ୍ଦ କଟକସ୍ଥିତ ରେଭେନ୍ସା ମହାବିଦ୍ୟାଳୟରୁ କଳାରେ ଡିଗ୍ରୀ କଲାପରେ କଲିକତା ବିଶ୍ୱବିଦ୍ୟାଳୟରୁ ଆଇନ ଡିଗ୍ରୀ ହାସଲ କରିଥିଲେ । ପ୍ରଥମରୁ ସେ ଓକିଲାତି ଆରମ୍ଭ କରିବା ସହ ଭାରତୀୟ ଜାତୀୟ କଂଗ୍ରେସରେ ଯୋଗଦାନ କରିଥିଲେ । ସେ ଓଡ଼ିଶା ଓଡ଼ିଶା ବିଧାନ ସଭାର ସଦସ୍ୟ ଭାବରେ ୧୯୩୭ ମସିହାରୁ ୧୯୩୯ ମସିହା ଓ ପୁନର୍ବାର ୧୯୪୬ ମସିହାରୁ ୧୯୫୨ ମସିହା ଯାଏଁ କାର୍ଯ୍ୟ କରିଥିଲେ ।http://164.100.47.132/LssNew/biodata_1_12/779.htm

ଓଡ଼ିଶା ରାଜ୍ୟ ଭାରତ ସରକାରଙ୍କଦ୍ୱାରା ସ୍ୱୟଂଶାସିତ ମାନ୍ୟତା ପାଇଲା ପରେ ନିତ୍ୟାନନ୍ଦ କାନୁନଗୋ ବିଶ୍ୱନାଥ ଦାସଙ୍କ ମନ୍ତ୍ରୀମଣ୍ଡଳରେ ରାଜସ୍ୱ ଓ ଜନ କାର୍ଯ୍ୟ ବିଭାଗ ମନ୍ତ୍ରୀ ରହିଥିଲେ । ତାଙ୍କର ଦ୍ୱିତୀୟ ପର୍ଯ୍ୟାୟ ୧୯୪୬ ମସିହାରେ ଆରମ୍ଭ ହେଇଥିଲା ଓ ସେତେବେଳେ ସେ ଆଇନ ବିଭାଗ, ଶ୍ରମ ତଥା କୃଷି ବିଭାଗ ଦାୟିତ୍ୱରେ ରହିଥିଲେ । ୧୯୫୨ ମସିହାରେ ନିତ୍ୟାନନ୍ଦ ଲୋକ ସଭାକୁ କେନ୍ଦ୍ରାପଡ଼ା ନିର୍ବାଚନ ମଣ୍ଡଳୀରୁ ନିର୍ବାଚିତ ହେଇଥିଲେ ଏବଂ କେନ୍ଦ୍ରରେ ବାଣିଜ୍ୟ ଓ ଶିଳ୍ପ ବିଭାଗର ଉପମନ୍ତ୍ରୀ ଭାବେ ନିଯୁକ୍ତ ହେଇଥିଲେ ।http://164.100.47.132/LssNew/biodata_1_12/779.htm 

୧୯୫୭ ମସିହା ଲୋକ ସଭା ନିର୍ବାଚନରେ ସେ ପୁନର୍ବାର କେନ୍ଦ୍ରାପଡ଼ାରୁ ଲୋକ ସଭାକୁ ନିର୍ବାଚିତ ହେଇଥିଲେ । ସେହି ସମୟରେ ସେ ବାଣିଜ୍ୟ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ୧୯୬୨ ମସିହାରେ କଟକ ଲୋକ ସଭା ମଣ୍ଡଳୀରୁ ନିର୍ବାଚିତ ହେଇଥିଲେ । ସେହି ସମୟରେ ସେ ବାଣିଜ୍ୟ ଓ ଶିଳ୍ପ ବିଭାଗର ମନ୍ତ୍ରୀ ଭାବରେ ରହି ପରେ ନାଗରିକ ଉନ୍ନୟନ ବିଭାଗ ମନ୍ତ୍ରୀ ରହିଥିଲେ ।

 ରାଜ୍ୟପାଳ ଭାବରେ 
୧୯୬୫ ମସିହା ଅଗଷ୍ଟ ୧ରେ ନିତ୍ୟାନନ୍ଦ କାନୁନଗୋଙ୍କୁ ଗୁଜରାଟ ରାଜ୍ୟର ରାଜ୍ୟପାଳ ଭାବରେ ଅବସ୍ଥାପିତ କରାଯାଇଥିଲା । ସେ ସେହି ପଦବୀରେ ୬ ଡିସେମ୍ବର ୧୯୬୭ ଯାଏ ରହିବା ପରେ ବିହାର ରାଜ୍ୟକୁ ବଦଳି ହେଇ ସେଠାରେ ୨୦ ଜାନୁଆରୀ ୧୯୭୧ ମସିହା ଯାଏ ସେହି ପଦବୀରେ ରହିଥିଲେ । 

ଏହା ମଧ୍ୟରେ ସେ ଭାରତୀୟ ହସ୍ତଶିଳ୍ପ ବୋର୍ଡ଼ର ସଦସ୍ୟ, ଓଡ଼ିଶା ରାଜ୍ୟ କୋପରେଟିଭ ବ୍ୟାଙ୍କର ନିର୍ଦ୍ଦେଶକ, ସର୍ବଭାରତୀୟ ବୁଣାକାର ସଂଘର ସଭାପତି ସଂଗୀତାନାଟକ ଏକାଡେମିର ସଦସ୍ୟ ଭାବରେ ଅନେକ କାର୍ଯ୍ୟ ନିର୍ବାହ ମଧ୍ୟ କରିଥିଲେ । ସେ ଭାରତୀୟ ଦଳର ନେତୃତ୍ୱ ନେଇ ଆନ୍ତର୍ଜାତୀୟ ରାଇସ କମିଶନକୁ ଇଣ୍ଡୋନେସିଆର ଜାକର୍ତାଠାରେ ପ୍ରତିନିଧିତ୍ୱ କରିଥିଲେ । 

 ଆଧାର

ଶ୍ରେଣୀ:୧୯୦୦ ଜନ୍ମ
ଶ୍ରେଣୀ:୧୯୮୮ ମୃତ୍ୟୁ
ଶ୍ରେଣୀ:ଓଡ଼ିଶା ବିଧାନ ସଭା ସଭ୍ୟ
ଶ୍ରେଣୀ:ସ୍ୱାଧୀନତା ପୂର୍ବର ୧ମ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:ସ୍ୱାଧୀନତା ପୂର୍ବର ୨ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧ମ ଲୋକ ସଭା ସଭ୍ୟ
ଶ୍ରେଣୀ:୨ୟ ଲୋକ ସଭା ସଭ୍ୟ
ଶ୍ରେଣୀ:୩ୟ ଲୋକ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକସଭା ସଦସ୍ୟ
ଶ୍ରେଣୀ:ଓଡ଼ିଶାର ଭାରତୀୟ ଜାତୀୟ କଂଗ୍ରେସ ରାଜନେତା
ଶ୍ରେଣୀ:କେନ୍ଦ୍ରାପଡ଼ା ଜିଲ୍ଲାର ଲୋକ
ମଲବତ ପୂର୍ଣା

ମଲବତ ପୂର୍ଣା (ଜନ୍ମ ୧୦ ଜୁନ ୨୦୦୦) ଜଣେ ଭାରତୀୟ ପର୍ବତାରୋହୀ । ସେ ତେଳେଙ୍ଗାନାର ପାକଳା ଗାଁରେ ଜନ୍ମଗ୍ରହଣ କରିଥିଲେ । ୨୫ ମଇ ୨୦୧୪ରେ ପୂର୍ଣା ମାତ୍ର ୧୩ବର୍ଷ ୧୧ ମାସ ବୟସରେ  ଏଭରେଷ୍ଟ ଶୃଙ୍ଗର ସବୁଠାରୁ ଉଚ୍ଚତମ ଶୃଙ୍ଗ ଚଢ଼ିଥିଲେ । ଜୋରଡାନ ରୋମେରୋ ଏଭରେଷ୍ଟ ଚଢ଼ିଥିବା ସବୁଠୁ କନିଷ୍ଠତମ ପର୍ବତାରୋହୀ, ସେ ୧୩ ବର୍ଷ ୧୦ ମାସ ବୟସରେ ଏଭରେଷ୍ଟ ଶୃଙ୍ଗ ଚଢ଼ିଥିଲେ ।   ପୂର୍ଣାଙ୍କ ସାଙ୍ଗେ ଖମ୍ମମର ଆନନ୍ଦ କୁମାର ମଧ୍ୟ ଏଭରେଷ୍ଟ ସୃଙ୍ଗ ଚଢ଼ିଥିଲେ ।

 ପ୍ରାରମ୍ଭିକ ଜୀବନ 
ପୂର୍ଣା ନିଜାମାବାଦ ଜିଲ୍ଲାର ପାକଳା ଗ୍ରାମରେ ଏକ ଆଦିବାସୀ ପରିବାରରେ ଜନ୍ମ ଗ୍ରହଣ କରିଥିଲେ । ତାଙ୍କ ପିରା ଦେବୀଦାସ ଓ ମାଆ ଲକ୍ଷ୍ମୀ ଚାଷି । ସେ  ନିଜ ଶିକ୍ଷା ପାଇଁ Telangana Social Welfare Residential Educational Institutions Societyରେ ଯୋଗ ଦେଇଥିଲେ । ପୂର୍ଣାଙ୍କ ପର୍ବତ ଚଢ଼ିବା ଗୁଣକୁ ଡଃ ପ୍ରବୀନ କୁମାର ଦେଖିଥିଲେ ଓ ତେଳେଙ୍ଗାନା ସରକାର ତାଙ୍କୁ ଏଭରେଷ୍ଟ ସୃଙ୍ଗ ଚଢିବା ପାଇଁ ଚୟନ କରିଥିଲା ।ଏଭରେଷ୍ଟ ଚଢ଼ିବା ପ୍ରସ୍ତୁତିରେ ପୂର୍ଣା ଲଦାଖ ଓ ଦାର୍ଜିଲିଂର କିଛି ପର୍ବତ ଚଡ଼ିଥିଲେ । 

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ପରିଣୀତି ଚୋପ୍ରା

‌ପରିଣୀତି ଚୋପ୍ରା‌ (ଜନ୍ମ: ୨୨ ଅକ୍ଟୋବର ୧୯୮୮) ଜଣେ ଭାରତୀୟ କଥାଚିତ୍ର ଅଭିନେତ୍ରୀ ଯିଏକି ହିନ୍ଦୀ କଥାଚିତ୍ରରେ ଅଭିନୟ କରନ୍ତି । ସେ ତାଙ୍କର ଅଭିନୟ ପାଇଁ ଜାତୀୟ ଚଳଚ୍ଚିତ୍ର ପୁରସ୍କାର ସ‌ହ ଫିଲ୍ମ‌ଫେୟାର ପୁରସ୍କାର ମଧ୍ୟ ପାଇଛନ୍ତି । ପରିଣୀତି ଅଭିନୟ ବ୍ୟତୀତ କିଛି ଉତ୍ପାଦର ବିଜ୍ଞାପନରେ ମଧ୍ୟ କାର୍ଯ୍ୟ କରିଛନ୍ତି ।

ପରିଣୀତି ୨୦୧୧ ମସିହାରେ ୟସ୍‌ରାଜ୍ ଫିଲ୍ମସ୍‌ରେ ‌ଲେଡିଜ୍ ଭର୍ସେସ୍ ରିକି ବ‌ହଳ‌ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ପରିଣୀତିଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ସମ୍ମାନ ପାଇଥିଲେ ଏବଂ ଶ୍ରେଷ୍ଠ ସ‌ହ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ୨୦୧୨ ମସିହାରେ ‌ଇସକ୍‌ଜାଦେ‌ରେ ପରିଣୀତିଙ୍କର ଅଭିନୟ ତାଙ୍କୁ ଜାତୀୟ ଚଳଚ୍ଚିତ୍ର ପୁରସ୍କାର ସ‌ହ ଅନେକ କିଛି ପୁରସ୍କାର ଆଣିଦେଇଥିଲା । ପରିଣୀତିଙ୍କ ଅଭିନୟ ଅନ୍ୟାନ୍ୟ ଚଳଚ୍ଚିତ୍ର ହେଲା: ‌ଶୁଦ୍ଧ ଦେଶୀ ରୋମାନ୍ସ‌ ଏବଂ ‌ହସି ତୋ ଫସି‌ ।

ପ୍ରାରମ୍ଭିକ ଜୀବନ
ପରିଣୀତି ୨୨ ଅକ୍ଟୋବର ୧୯୮୮ରେ ହରିୟାଣାର ଅମ୍ବଳାଠାରେ ଏକ ପଞ୍ଜାବୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କର ପିତା, ପବନ ଚୋପ୍ରା ଜଣେ ବ୍ୟବସାୟୀ ଏବଂ ଭାରତୀୟ ସେନାରକୁ ସାମଗ୍ରୀ ଯୋଗାଣକାରୀ ଥିଲେ ଏବଂ ମାଆ ହେଉଛନ୍ତି ରୀନା ଚୋପ୍ରା । ପରିଣୀତିଙ୍କର ଦୁଇଗୋଟି ଭାଇ ଅଛନ୍ତି: ଶିବାଙ୍ଗ ଏବଂ ସାରାଜ । ଅଭିନେତ୍ରୀ ପ୍ରିୟଙ୍କା ଚୋପ୍ରା, ମୀରା ଚୋପ୍ରା ଏବଂ ମନାରା ଚୋପ୍ରା ତାଙ୍କର ସମ୍ପର୍କୀୟ ଭଉଣୀ ।  

ଅଭିନୟ ଜୀବନ
୨୦୧୧ରେ ପରିଣୀତି ଅଭିନେତା ରଣବୀର ସିଂ ଏବଂ ଅନୁଷ୍କା ଶର୍ମାଙ୍କ ସ‌ହ ‌ଲେଡିଜ୍ ଭର୍ସେସ୍ ରିକି ବ‌ହଳ‌ ହିନ୍ଦୀ ଚଳଚ୍ଚିତ୍ରରେ ଅଭିନୟ ଆରମ୍ଭ କରିଥିଲେ । ଏହା ପରେ ପରିଣୀତି ‌ଇସକ୍‌ଜାଦେ‌, ‌ଶୁଦ୍ଧ ଦେଶୀ ରୋମାନ୍ସ‌, ‌ହସି ତୋ ଫସି‌, ‌ଦାବତ-ଏ-ଇସ୍କ‌, ‌କିଲ୍-ଦିଲ୍‌ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୬ରେ ପରିଣୀତି ‌ଢିସୁମ୍‌ ଚଳଚ୍ଚିତ୍ରରେ ଏକ ସ୍ୱତନ୍ତ୍ର ଭୂମିକାରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୨୦୧୧: ଲେଡିଜ୍ ଭର୍ସେସ୍ ରିକି ବ‌ହଳ
 ୨୦୧୨: ଇସକ୍‌ଜାଦେ
 ୨୦୧୩: ଶୁଦ୍ଧା ଦେଶୀ ରୋମାନ୍ସ
 ୨୦୧୪: ହସୀ ତୋ ଫସି
 ୨୦୧୪: ଦାବତ-ଏ-ଇସ୍କ
 ୨୦୧୪ : କିଲ୍ ଦିଲ୍
 ୨୦୧୫: ମ୍ୟାନ୍ସ ୱାରଲ୍ଡ
 ୨୦୧୬: ଢିସୁମ୍
 ୨୦୧୭: ମେରି ପ୍ୟାରୀ ବିନ୍ଦୁ
 ୨୦୧୭: ଗୋଲ୍‌ମାଲ୍ ଏଗେନ୍
 ୨୦୧୮: ନମସ୍ତେ ଇଂଲଣ୍ଡ
 ୨୦୧୯: ସନ୍ଦୀପ ୱର୍ ପିଙ୍କି ଫରାର୍
 ୨୦୧୯: କେଶରୀ

ଦୂରଦର୍ଶନ
୨୦୧୪: ଇଣ୍ଡିଆଜ୍ ବେଷ୍ଟ ସିନେଷ୍ଟାର କି ଖୋଜ୍ (Mentor)

ଆଧାର

ଅଧିକ ତ‌ଥ୍ୟ

 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:୧୯୮୮ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ସରସ୍ୱତୀ ହେମ୍ୱ୍ରମ

ସରସ୍ୱତୀ ହେମ୍ବ୍ରମ

 ଜନ୍ମ: 
ଓଡ଼ିଶାର ପ୍ରଥମ ଅାଦିବାସୀ ମହିଳା ମନ୍ତ୍ରୀ ହେଉଛନ୍ତି ସରସ୍ୱତୀ ହେମ୍ବ୍ରମ। ସେ ଜନ୍ମ ହୋଇଥିଲେ ୧୯୪୯ ମସିହା ମେ ମାସ ୧୦ ତାରିଖରେ।  ତାଙ୍କ ବାପାଙ୍କ ନାଁ ହେଉଛି ଅନିପା ମାଝୀ। ସେ ଦଶମ ଶ୍ରେଣୀ ଯାଏ ପଢ଼ିଛନ୍ତି। କ୍ଷେତୀ ଚରଣ ହେମ୍ବ୍ରମଙ୍କୁ ସେ ବିବାହ କରିଥିଲେ।

 ରାଜନୀତି: 
ସେ ୧୯୬୪ରୁ ୧୯୬୭ ପର୍ଯ୍ୟନ୍ତ ମୟୂରଭଞ୍ଜ ଅାଦିବାସୀ ଛାତ୍ର ସଂଘର ସଦସ୍ୟ ଥିଲେ। ୧୯୭୫ରୁ ୧୯୮୦ ପଯର୍ୟନ୍ତ ମୋରଡ଼ା ବ୍ଲକ୍ ଅନ୍ତର୍ଗତ ପଲାସମୁଣ୍ଡଲୀ ପଞ୍ଚାୟତର ସରପଞ୍ଚ ଦାୟିତ୍ୱରେ ଥିଲେ। ଛୋଟ ସମୟରୁ କଂଗ୍ରେସ ଦଳର ନୀତି ଓ ଅାଦର୍ଶରେ ଅନୁପ୍ରାଣିତ ହୋଇଥିଲେ। ଓଡ଼ିଶାର ଏକାଦଶ ବିଧାନ ସଭା ନିର୍ବାଚନରେ ଖୁଣ୍ଟା ନିର୍ବାଚନ ମଣ୍ଡଳୀରୁ ବିଧାୟିକା ଭାବରେ ସେ ନିର୍ବାଚିତ ହୋଇଥିଲେ। ମହିଳା ଓ ଶିଶୁ ବିକାଶ ବିଭାଗର କ୍ୟାବିନେଟ୍ ମନ୍ତ୍ରୀ ଥିଲେ। ୨୦୦୯ରେ ବିଜୁ ଜନତା ଦଳରେ ଯୋଗ ଦେଇଥିଲେ।

 ସାମାଜିକ ଦାୟିତ୍ୱ: 
ସେ ଅାଦିବାସୀ ପିଲାଙ୍କ ଶିକ୍ଷା ପାଇଁ ବାରିପଦା ବ୍ୟତୀତ ଅନ୍ୟାନ୍ୟ ସ୍ଥାନରେ ମଧ୍ୟ ଶିକ୍ଷାନୁଷ୍ଠାନ ପ୍ରତିଷ୍ଠା କରିଥିଲେ। ୨୦୧୦ରେ ସେ ଓଡ଼ିଶା ଶିଶୁ ଅଧିକାର ସୁରକ୍ଷା ଅାୟୋଗର ପ୍ରଥମ ଅଧ୍ୟକ୍ଷା ଭାବରେ ମଧ୍ୟ କାମ କରିଛନ୍ତି। ଗଛ ଲଗାଇବା ସହିତ ଶିଶୁମାନଙ୍କ ସେବା କରିବାରେ ତାଙ୍କର ଅାଗ୍ରହ ରହିଛି। ସେ ରୁଷିଅା ଦେଶ ଭ୍ରମଣ କରିଛନ୍ତି। 
ଆଧାର

ଶ୍ରେଣୀ:ପ୍ରଥମ ଓଡ଼ିଆ ମହିଳା
ଶ୍ରେଣୀ:ମହିଳା ରାଜନୀତିଜ୍ଞ
ଶ୍ରେଣୀ:ବିଜୁ ଜନତା ଦଳ ରାଜନେତା
ଗୀତା ରାଓ

ଗୀତା ରାଓ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୧୯୭୦ ମସିହାରେ ଓଡ଼ିଆ କଥାଚିତ୍ର ଅଦିନ ମେଘରୁ ଅଭିନୟ ଆରମ୍ଭ କରିଥିଲେ । ସେ ୧୮ଟି ଓଡ଼ିଆ କଥାଚିତ୍ରରେ ଅଭିନୟ କରିଥିଲେ ।  ଗୀତା ଶଙ୍ଖ ମହୂରୀ, ଆରତୀ, ଗୃହ ଲକ୍ଷ୍ମୀ, କୋଟିଏ ମଣିଷ ଗୋଟିଏ ଜଗା, ସାଗର ଗଙ୍ଗା, ସୁନା ଭାଉଜ, ଭାଇ ହେଲା ଭଗାରି ଆଦି ଚଳଚ୍ଚିତ୍ରରେ ଅଭିନୟ କରିଛନ୍ତି । 

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ ୧୯୭୦  ଅଦିନ ମେଘ  ଅଳକା ଦାସ  ୧୯୭୮  ଶଙ୍ଖ ମହୂରୀ କ୍ଷମା   ୧୯୮୧  ଆରତୀ    ୧୯୮୧  ଟିକେ ହସ ଟିକେ ଲୁହ   ୧୯୮୩  ମହାସତୀ ସାବିତ୍ରୀ   ୧୯୮୪  ରାଧା   ୧୯୮୫  ଗୃହଲକ୍ଷ୍ମୀ  ଅର୍ପିତା  ୧୯୮୬  ଛ ମାଣ ଆଠ ଗୁଣ୍ଠ   ୧୯୮୮  ଲାଲ ପାନ ବିବି   ୧୯୮୮  ଯାହାକୁ ରଖିବେ ଅନନ୍ତ   ୧୯୮୯  ସାଗର   ୧୯୮୯   ଶାସ୍ତି   ୧୯୯୧  ତୋ ବିନୁ ଅନ୍ୟ ଗତି ନାହିଁ  ପାର୍ବତୀ  ୧୯୯୧  କି ହେବ ଶୁଆ ପୋଷିଲେ  ଦୁର୍ଗା ଦେବୀ  ୧୯୯୧  କୋଟିଏ ମଣିଷ ଗୋଟିଏ ଜଗା  କଲ୍ୟାଣୀ  ୧୯୯୪  ସାଗର ଗଙ୍ଗା   ୧୯୯୪  ସୁନା ଭାଉଜ  କଲ୍ୟାଣୀ  ୧୯୯୪  ଭାଇ ହେଲା ଭଗାରି  ଆଶାର ମାଆ 

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ସୁଭଦ୍ରା ପ୍ରଧାନ

ସୁଭଦ୍ରା ପ୍ରଧାନ ଜଣେ ଭାରତୀୟ ହକି ଖେଳାଳୀ | https://www.revolvy.com/main/index.php?s=Subhadra%20Pradhan

 ପ୍ରାରମ୍ଭିକ ଜୀବନୀ 
ସୁଭଦ୍ରା ପ୍ରଧାନଙ୍କ ଜନ୍ମ ୧୯୮୬ ମସିହା ଜୁନ୍ ୫ ତାରିଖରେ ଓଡ଼ିଶାର ଏକ ଛୋଟ ସହର ସୌନାମରାରେ ଏକ ଆଦିବାସୀ ପରିବାରରେ ହୋଇଥିଲା | https://www.revolvy.com/main/index.php?s=Subhadra%20Pradhanସେ ବିର୍ସା ମୁଣ୍ଡା ସ୍କୁଲରେ ନିଜର ସ୍କୁଲ୍ କ୍ୟାରିୟର୍ ଆରମ୍ଭ କରିଥିଲେ | https://www.revolvy.com/main/index.php?s=Subhadra%20Pradhanପରେ ସେ ପଟିଆଲାର ଖାଲସା କଲେଜରେ ପଢ଼ିଥିଲେ | https://www.revolvy.com/main/index.php?s=Subhadra%20Pradhanଏହାପରେ ସେ ରାଉଲକେଲାର ପାନପୋଶ୍ ହକି ହଷ୍ଟେଲରେ ରହି ହକି ଶିକ୍ଷା ଆରମ୍ଭ କରିଥିଲେ | ପରେ ୧୯୯୭ ମସିହାରେ ହକି ଖେଳରେ ସେ ନିଜର କ୍ୟାରିୟର୍ ଆରମ୍ଭ କରିଥିଲେ |https://www.revolvy.com/main/index.php?s=Subhadra%20Pradhan

 କ୍ୟାରିୟର୍ 
୨୦୦୦ ମସିହାରେ ସୁଭଦ୍ରା ପ୍ରଧାନ ଭାରତର ଜୁନିଅର୍ ହକି ଟିମରେ ସାମିଲ୍ ହୋଇଥିଲେ | ୨୦୦୧ ଅକ୍ଟୋବର ଓ ନଭେମ୍ବରରେ ଅନୁଷ୍ଠିତ ହୋଇଥିବା ଏସିଆ କପ୍ର ଜୁନିୟର୍ ଟିମ୍ରେ ତୃତୀୟ ସ୍ଥାନ ହାସଲ୍ କରିଥିଲେ | ପୂର୍ବରୁ ୨୦୦୩ରେ ସେ ସିନିଅର୍ ଟିମ୍ରେ ମଧ୍ୟ ସାମିଲ୍ ହୋଇଥିଲେ | https://www.revolvy.com/main/index.php?s=Subhadra%20Pradhan୨୦୦୪ ଏସିଆ କପ୍ରେ ଏହି ସିନିଅର୍ ଟିମ୍ ରୌପ୍ୟ ପଦକ ଜିତିଥିବା ବେଳେ ୨୦୦୬ କମନ୍ ଓ୍ବେଲ୍ଥ୍ ଗେମ୍ସରେ ତାଙ୍କ ଟିମ୍ ବ୍ରୋଞ୍ଜ୍ ପଦକ ହାସଲ କରିଥିଲା | ୨୦୦୭ରେ ସୁଭଦ୍ରା ପ୍ରଧାନ ଓ ଜସଜୀତ୍ କୌର୍ ୟୁରୋପୀୟ କ୍ଲବରେ ଖେଳିଥିବା ପ୍ରଥମ ଭାରତୀୟ ଭାବେ ସ୍ଥାନ ପାଇଥିଲେ | ସେ ସମୟରେ ସେ ଡଚ୍ କ୍ଲବ୍ ଏଚ୍.ସି. ଡେନ୍ ବୋସ୍ଚରେ ହକି ଖେଳୁଥିଲେ | ୨୦୦୯ ଏସିଆ କପ୍ରେ ସେ 'ପ୍ଲେୟାର୍ ଅଫ୍ ଦ ଟୁର୍ଣ୍ଣାମେଣ୍ଟ୍' ଭାବେ ସମ୍ମାନିତ ହୋଇଥିଲେ | https://www.revolvy.com/main/index.php?s=Subhadra%20Pradhan www.bharatiyahockey.org/khiladi/stree/Subhadra_Pradhan.html ଏହି ଏସିଆ କପ୍ରେ ଭାରତ ଦ୍ୱିତୀୟ ସ୍ଥାନ ହାସଲ କରିଥିଲା |www.bharatiyahockey.org/khiladi/stree/Subhadra_Pradhan.htmlhttps://www.revolvy.com/main/index.php?s=Subhadra%20Pradhan
ବ୍ୟକ୍ତିଗତ ଜୀବନୀ
୨୦୦୯ ଏପ୍ରିଲ୍ ମାସରେ ସୁଭଦ୍ରା ପ୍ରଧାନ ପ୍ରଦୀପ ନାଏକଙ୍କୁ ବିବାହ କରିଥିଲେ | ସେ ସମୟରେ ପ୍ରଦୀପ ଦକ୍ଷିଣ ପୂର୍ବ ରେଳରେ କାର୍ଯ୍ୟରତ ଥିଲେ | ବର୍ତ୍ତମାନ ସେ ରାଞ୍ଚୀ ରେଳ ବିଭାଗରେ କାର୍ଯ୍ୟ କରୁଛନ୍ତି |  https://www.revolvy.com/main/index.php?s=Subhadra%20Pradhan  
ପୁରସ୍କାର
୨୦୦୬ ମସିହାରେ ଭାରତୀୟ ହକିରେ ଅବଦାନ ପାଇଁ ସୁଭଦ୍ରାଙ୍କୁ ଏକଲବ୍ୟ ପୁରସ୍କାର ଦିଆଯାଇଛି | www.bharatiyahockey.org/khiladi/stree/subhadra_Pradhan.html https://www.revolvy.com/main/index.php?s=Subhadra%20Pradhan http://www.oneindia.com/2006/05/15/woman-hockey-player-subhadra-to-receive-ekalabya-award-1147762325.html
ଆଧାର

ଶ୍ରେଣୀ:ଓଡ଼ିଶାର ମହିଳା ଖେଳାଳୀ
ଦେବଯାନୀ

ଦେବଯାନୀ ଦେଘୁରିଆ ଜଣେ ଓଡ଼ିଆ ଅଭିନେତ୍ରୀ ।  ସେ ଓଡ଼ିଆ ଚଳଚ୍ଚିତ୍ର ରଙ୍ଗିଲା ଟୋକାରେ ପ୍ରଥମ କରି ନାୟିକା ଭାବରେ ଅଭିନୟ କରିଥିଲେ । ଏହା ପୂର୍ବରୁ ଦେବାଯାନୀ କିଛି ଓଡ଼ିଆ ଚଳଚ୍ଚିତ୍ରରେ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ । ଆଇ ଲଭ୍ ମାଇଁ ଇଣ୍ଡିଆ ଚଳଚ୍ଚିତ୍ରରୁ ଅଭିନୟ ଆରମ୍ଭ କରିଥିବା ଦେବଯାନୀ ପାଗଳ ପ୍ରେମୀ, ତୋ ବିନା ମୋ କାହାଣୀ ଅଧା, ରସିକ ନାଗର, ଲାଲ ଟୁକୁ ଟୁକୁ ସାଧବ ବୋହୂ, ଡନ୍ ଆଦି ଚଳଚ୍ଚିତ୍ରରେ ସ‌ହକାରୀ ଅଭିନେତ୍ରୀ ଭାବରେ କାର୍ଯ୍ୟ କରିଥିଲେ । ୨୦୧୨ରେ ରଙ୍ଗିଲା ଟୋକା ଚଳଚ୍ଚିତ୍ରରେ ସେ ଶୀର୍ଷ ନାୟିକା ଭାବରେ ଅଭିନୟ କରିଥିଲେ । ଏହା ପରେ ସେ ଚାନ୍ଦ ନା ତମେ ତାରା, ସଲାମ ସିନେମା, ଖାସ୍ ତୁମରି ପାଇଁ ଭଳି ଚଳଚ୍ଚିତ୍ରରେ ନାୟିକା ଭାବରେ ଅଭିନୟ କରିଥିଲେ । 

ପ୍ରାରମ୍ଭିକ ଜୀବନ

ଅଭିନୟ ଜୀବନ
ଦେବଯାନୀ ପ୍ରଥମେ ଇ ଟିଭି ଓଡ଼ିଆରେ ପ୍ରସାରିତ ଧାରାବାହିକ ତୁଳସୀରେ ପ୍ରଥମେ ଅଭିନୟ କରିଥିଏଲ । ଏହାପରେ ୨୦୦୬ ମସିହାରେ ସେ ଆଇ ଲଭ୍ ମାଇଁ ଇଣ୍ଡିଆ କଥାଚିତ୍ରରେ ପାର୍ଶ୍ୱ ଅଭିନେତ୍ରୀ ଭାବରେ ଅଭିନୟ ଆରମ୍ଭ କରିଥିଲେ । ୨୦୦୭ ମସିହାରେ ସେ ହର ପଟ୍ଟନାୟକଙ୍କ ନିର୍ଦ୍ଦେଶିତ ଚଳଚ୍ଚିତ୍ର ପାଗଳ ପ୍ରେମୀରେ ନାୟିକାର ସାଙ୍ଗ ଭାବରେ ଅଭିନୟ କରିଥିଲେ । ଏହାପରେ ସେ ତୋ ବିନା ମୋ କାହାଣୀ ଅଧା, ଲାଲ ଟୁକୁ ଟୁକୁ ସାଧବ ବୋହୂ ଆଦି ଚଳଚ୍ଚିତ୍ରରେ ପାର୍ଶ୍ୱ ଅଭିନେତ୍ରୀ ଭାବରେ ଅଭିନୟ କରିଥିଲେ । ୨୦୧୦ ମସିହାରେ ବ୍ରଜରାଜ ମୁଭିଜ୍‌ର ଚଳଚ୍ଚିତ୍ର ଡନ୍‌ରେ ଦେବଯାନୀ ମଧ୍ୟ ସ‌ହକାରୀ ଅଭିନେତ୍ରୀ ଭାବରେ ଅଭିନୟ କରିଥିଲେ ।

୨୦୧୨ ମସିହାରେ ପପୁ ପମ ପମଙ୍କ ସ‌ହ ଦେବଯାନୀ ରଙ୍ଗିଲା ଟୋକାରେ ନାୟିକା ଭାବରେ ପ୍ରଥମ ଥର ପାଇଁ ଅଭିନୟ କରିଥିଲେ ।  ଏହି ଚଳଚ୍ଚିତ୍ରଟି ମୁକ୍ତିଲାଭ କରିବା ପରେ ଦେବଯାନୀ ତାଙ୍କର ଏକ ସ୍ୱତନ୍ତ୍ର ପରିଚୟ ସୃଷ୍ଟି କରିଥିଲେ । ଏହା ପରେ ଦେବଯାନୀ ଚାନ୍ଦ ନା ତମେ ତାରା ଚଳଚ୍ଚିତ୍ରରେ ସମାନ୍ତରଳ ନାୟିକା ଭାବରେ ଅଭିନୟ କରିଥିଲେ । ନାୟିକା ଭାବରେ ଦେବଯାନୀଙ୍କ ଅଭିନୀତ ଅନ୍ୟ ଚଳଚ୍ଚିତ୍ର ହେଲା: ସଲାମ ସିନେମା, ଖାସ୍ ତୁମରି ପାଇଁ, ଅଜାତ ଶତ୍ରୁ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ ୨୦୦୬  ଆଇ ଲଭ୍ ମାଇଁ ଇଣ୍ଡିଆ  ରୋଜୀ  ପ୍ରଥମ ଅଭିନୟ ଆରମ୍ଭ ୨୦୦୭  ପାଗଳ ପ୍ରେମୀ  ଶାନ୍ତି  ସ‌ହ ଅଭିନେତ୍ରୀ ୨୦୦୭  ତୋ ବିନା ମୋ କାହାଣୀ ଅଧା  କୋଇଲି  ଖଳ ନାୟିକା ୨୦୦୭  ଲାଲ ଟୁକୁ ଟୁକୁ ସାଧବ ବୋହୂ  ପୂଜାର ସାଙ୍ଗ  ୨୦୧୦  ଡନ୍  ସୋନାଲି  ୨୦୧୨  ରଙ୍ଗିଲା ଟୋକା  ପ୍ରିୟା  ନାୟିକା ଭାବରେ ପ୍ରଥମ ଅଭିନୟ ୨୦୧୨  ଚାନ୍ଦ ନା ତମେ ତାରା  ମୋହିନୀ  ସମାନ୍ତରଳ ଅଭିନେତ୍ରୀ  ୨୦୧୩  ସଲାମ ସିନେମା   ନାୟିକା ୨୦୧୪  ଖାସ୍ ତୁମରି ପାଇଁ    ୨୦୧୭  ଅଜାତଶତ୍ରୁ    TBDଉଦଣ୍ଡୀ ସୀତାସୀତାମୁକ୍ତିଲାଭ ଅପେକ୍ଷାରେ

ଆଧାର

ଅଧିକ ତ‌ଥ୍ୟ
 
 

ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଦୂରଦର୍ଶନ ଅଭିନେତ୍ରୀ
ତୁ ମୋ ଲଭ୍ ଷ୍ଟୋରୀ

ତୁ ମୋ ଲଭ୍ ଷ୍ଟୋରୀ, ୨୦୧୭ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି ଚଳଚ୍ଚିତ୍ରଟିର ନିର୍ଦ୍ଦେଶନା ଦେଇଥିଲେ ତାପସ ସରଘରିଆ ଏବଂ ପ୍ରଯୋଜନା କରିଥିଲେ ଦୀପକ କୁମାର ମିଶ୍ର । ତରଙ୍ଗ ସିନେ ପ୍ରଡ଼କ୍ସନ ବ୍ୟାନରରେ ଏହି ଚଳଚ୍ଚିତ୍ରଟି ନିର୍ମିତ ହୋଇଥିଲା । ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ ଏବଂ କଣ୍ଠଦାନ କରିଥିଲେ ଦୀପ୍ତିରେଖା ପାଢ଼ୀ, ଅନନ୍ୟା ଶ୍ରୀତମ ନନ୍ଦ । 

କିଶୋର ବୟସର ଦୁଇ ଯୁବକ-ଯୁବତୀଙ୍କ ପ୍ରେମ କାହାଣୀକୁ ନେଇ ନିର୍ମତ ହୋଇଥିଲା ଏହି ଚଳଚ୍ଚିତ୍ରଟି । ଶିଶୁ କଳାକାର ଭାବରେ ଅଭିନୟ କରୁଥିବା ସ୍ୱରାଜ ବାରିକ ଏବଂ ଭୂମିକା ଦାଶ ଏହି ଚଳଚ୍ଚିତ୍ରର ନାୟକ ଏବଂ ନାୟିକା ଭାବରେ ଅଭିନୟ କରିଥିଲେ । ମିହିର ଦାସ, ଦେବାଶିଷ ପାତ୍ର, ମନୋଜ ମିଶ୍ର, ପୃଥିରାଜ, ଚୌଧୁରୀ ବିକାଶ ଦାସ ଭଳି ପ୍ରମୁଖ ଅଭିନେତା ଗଣ ଏହି ଚଳଚ୍ଚିତ୍ରରେ ସ‌ହ ଭୂମିକାରେ ଅଭିନୟ କରିଥିଲେ । 

ଅଭିନୟ
ଏହି ଚଳଚ୍ଚିତ୍ରର କାହାଣୀ ଅନୁସାରେ ଦୁଇ କିଶୋର ବୟସର ନାୟକ ଏବଂ ନାୟିକାଙ୍କୁ ସ୍ଥାନ ଦିଆଯାଇଥିଲା । ସ୍ୱରାଜ, ଯିଏକି ପୂର୍ବରୁ ଶିଶୁକଳାକାର ଭାବରେ ଅନେକ ଚଳଚ୍ଚିତ୍ରରେ ଅଭିନୟ କରିଥିଲେ । ସେ ପ୍ରଥମ ଥର ପାଇଁ ନାୟକ ରୂପେ ଅଭିନୟ ଆରମ୍ଭ କରିଥିଲେ । ନାୟିକା ଭୂମିକାରେ ଅଭିନୟ କରିଥିଲେ ଭୂମିକା, ଯିଏକି ପୂର୍ବରୁ ରୁମ୍‌କୁ ଝୁମାନା ଚଳଚ୍ଚିତ୍ରରେ ଜଣେ ଶିଶୁ କଳାକାର ଭାବରେ ଅଭିନୟ କରିଥିଲେ ।

ଏହି ଚଳଚ୍ଚିତ୍ରରେ ଅଭିନୟ କରିଥିବା ପ୍ରମୁଖ କଳାକାରମାନେ ହେଲେ:
 ସ୍ୱରାଜ ବାରିକ
 ଭୂମିକା ଦାଶ
 ମିହିର ଦାସ
 ଦେବାଶିଷ ପାତ୍ର
 ଚୌଧୁରୀ ବିକାଶ ଦାସ
 ପ୍ରିୟଙ୍କା
 ପ୍ରଜ୍ଞା ଖଟୁଆ
 ମନୋଜ ମିଶ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି ଚଳଚ୍ଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । କଣ୍ଠାଦନ କରିଥିଲେ, ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ, ଅନନ୍ୟା ଶ୍ରୀତମ ନନ୍ଦ, ଆଶୁତୋଷ ମହାନ୍ତି,  ବିଶ୍ୱଜିତ ମହାପାତ୍ର । ଏହି ଚଳଚ୍ଚିତ୍ରରେ ସମୁଦାୟ ୫ଟି ଗୀତ ଅଛି । ଚଳଚ୍ଚିତ୍ରଟି ପାଇଁ ଗୀତ ରଚନା କରିଥିଲେ ସୁବ୍ରତ ସ୍ୱାଇଁ ଏବଂ ଅରୁଣ ମନ୍ତ୍ରୀ । 

ଗୀତ
 ଗୀତ  ରଚନା  କଣ୍ଠଦାନ ତୁ ମୋ ଲଭ୍ ଷ୍ଟୋରୀ    ହ୍ୟୁମାନ ସାଗର, ଅନ୍ୟନ୍ୟା ଶ୍ରୀତମ ନନ୍ଦ ଚାଲ ଆମେ ପାଖାପାଖି ବସିବା   ଆଶୁତୋଷ ମହାନ୍ତି, ଦୀପ୍ତିରେଖା ପାଢ଼ୀ ଯଦି ଏଇ ଜୀବନରେ ଆସିଲୁ ଥରେ   ହ୍ୟୁମାନ ସାଗର, ଅନନ୍ୟା ଶ୍ରୀତମ ନନ୍ଦ ପ୍ରେମରେ ପାପ କେତେ ପୁଣ୍ୟ କେତେ   ବିଶ୍ୱଜିତ ମହାପତ୍ର, ଅନନ୍ୟା ଶ୍ରୀତମ ନନ୍ଦ ଟିକେ ଟିକେ ଅଚିହ୍ନା   ହ୍ୟୁମାନ ସାଗର, ଦୀପ୍ତିରେଖା ପାଢ଼ୀ

ପୁରସ୍କାର
ଚଳଚ୍ଚିତ୍ର ପତ୍ରିକା "ଚଳଚ୍ଚିତ୍ର ଜଗତ"ର ପ୍ରତିଭା ସମ୍ମାନ ଉତ୍ସବରେ ଏହି ଚଳଚ୍ଚିତ୍ର ପାଇଁ ସ୍ୱରାଜ ଏବଂ ଭୂମିକାଙ୍କୁ ଶ୍ରେଷ୍ଠ ନବାଗତ ଅଭିନେତା ଏବଂ ଶ୍ରେଷ୍ଠ ନବାଗତା ଅଭିନେତ୍ରୀ ପୁରସ୍କାର ମିଳିଥିଲା । ଏହି ଚଳଚ୍ଚିତ୍ରଟିକୁ ଶ୍ରେଷ୍ଠ ଚଳଚ୍ଚିତ୍ର ପୁରସ୍କାର ପ୍ରଦାନ କରାଯାଇଥିଲା । ଏହି ଚଳଚ୍ଚିତ୍ରଟି ଶ୍ରେଷ୍ଠ ଗୀତିକାର, ଶ୍ରେଷ୍ଠ ନିର୍ଦ୍ଦଶକ, ଶ୍ରେଷ୍ଠ ସଂଗୀତ ନିର୍ଦ୍ଦେଶକ ଆଦି ସମ୍ମାନ ମଧ୍ୟ ପାଇଥିଲା ।
 ଶ୍ରେଷ୍ଠ ଚଳଚ୍ଚିତ୍ର - ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜନ ଆୱାର୍ଡ ଶୋ ଟାଇମ୍‌-୨୦୧୮

ଆଧାର

ବାହାର ଆଧାର
 

ଶ୍ରେଣୀ:୨୦୧୭ର ଓଡ଼ିଆ କଥାଚିତ୍ର
ୟୁନିଫର୍ମ୍ ରିସୋର୍ସ୍ ଲୋକେଟର୍ (Uniform Resource Locator)

ଲେଉଟାଣି ୟୁନିଫର୍ମ ରିସୋର୍ସ ଲୋକେଟର
ରୁକ୍ମଣୀ ଦେବୀ

ରୁକ୍ମଣୀ ଦେବୀ ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ୧୯୭୮ ମସିହାରେ ଓଡ଼ିଆ ଚଳଚ୍ଚିତ୍ର ପରିବାରରୁ ଅଭିନୟ ଆରମ୍ଭ କରିଥିଲେ । ସେ ମଥୁରା ବିଜୟ, ଚିହ୍ନା ଅଚିହ୍ନା, ରାମ ବଳରାମ, ଝିଅଟି ସୀତା ପରି, ଛ ମାଣ ଆଠ ଗୁଣ୍ଠ, ତୁଣ୍ଡ ବାଇଦ, କନ୍ୟାଦାନ, ଯାହାକୁ ରଖିବେ ଅନନ୍ତ, ସୁଭଦ୍ରା ଏବଂ ତୁମକୁ ପାରୁନି ତ ଭୁଲି ଚଳଚ୍ଚିତ୍ରରେ ଅଭିନୟ କରିଥିଲେ । 

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା ୧୯୭୮  ପରିବାର   ୧୯୭୯  ମଥୁରା ବିଜୟ    ୧୯୭୯  ଚିହ୍ନା ଅଚିହ୍ନା   ୧୯୮୦  ରାମ ବଳରାମ   ୧୯୮୩  ଝିଅଟି ସୀତା ପରି   ୧୯୮୬  ଛ ମାଣ ଆଠ ଗୁଣ୍ଠ   ୧୯୮୭  ତୁଣ୍ଡ ବାଇଦ  ମାଉସୀ  ୧୯୮୮  କନ୍ୟାଦାନ   ୧୯୮୮  ଯାହାକୁ ରଖିବେ ଅନନ୍ତ   ୧୯୯୫  ସୁଭଦ୍ରା  ତୁଳସୀର ମାଆ  ୨୦୦୭  ତୁମକୁ ପାରୁନି ତ ଭୁଲି  ମୁନ୍ନାର ମାଆ 

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ମା’ ଓ ମମତା (୧୯୯୯ର ଓଡ଼ିଆ କଥାଚିତ୍ର)

ଲେଉଟାଣି ମା ଓ ମମତା (୧୯୯୯ର ଓଡ଼ିଆ କଥାଚିତ୍ର)